שאלה: ככל מיני שאלות באמונה: אני בת 13 וחצי ואני באה ממשפחה דתית. לאחרונה מתעוררות לי המון שאלות בנושא של אמונה. אנחנו למדנו בתורה על אברהם אבינו שגילה את ה (יש אומרים שבגיל 3.) אבל. הוא גילה אותו ככה- הוא הבין שהשמש היא לא האלוקים ולא הירח אז הבין שזה הקב"ה ואז הקב"ה התגלה אליו. ובאותו יום למדנו בהיסטוריה על שבתאי צבי שטען שהוא המשיח והזה המון הזיות שהקב"ה מתגלה אליו ומודיע לו שהוא המשיח וההזיות האלה גרמו לו להכריז על נישואיו עם התורה. אז. סליחה שאני אדבר קצת כמו כופרת. אבל. אם אברהם אבינו היה עוד אחד שהזה שהקב"ה התגלה אליו ובכלל יש אל אחר שעוד לא גילו. שבשביל לעבוד אותו לא צריך לצום צומות או לשמור שבת ואין את כל האיסורים האלה שיש ביהדות. ואם בכלל משה המציא את התורה.והחרטומים של מצריים שיכלו להפוך מטה לנחש סידרו חתיכת הופעה של מתן תורה בהר סיני ובכלל הכל כישוף ושקר אחד גדול?? חוץ מהעובדה שחצי ממה שכתוב בתורה שלנו לא הגיוני. ראינו בימינו מקרה אחד שפתאום כל המים בישראל יהפכו לדם?? או שיהיו צפרדעים שמסתובבת בכל הארץ? ככה בפתאומיות? שפתאום ימותו כל הבכורות. או שים יקרע לשתיים ועם שלם יעבור בו?? תמיד כששאלתי את זה לא משנה את מי הוא אמר לי שבניגוד לנצרות ולאיסלם אנחנו טוענים שעם שלם חוה וראה את מעמד הר סיני ולא רק ישו או מוחמד הם הבסיס אבל. אני לא ראיתי שום נס גם לא אבא שלי ולא סבא מדובר על אנשים שחיו לפני יותר מ2000 שנה!! איך פעם היו להם כאלו ניסים ולנו אין?? איך בשואה הקב"ה לא עשה איזה נס שפתאום כל הנאצים והגרמנים יתעוורו, יתחרשו. או שהיהודים ימצאו חן בענייהם פתאום והם יתנו להם לעזוב את מחנות ההשמדה ומחנות העבודה. אז. למה זה קרה רק לפני 2000 שנה איפה הקב"ה עכשיו כשהמון אנשים נרצחים בפיגועים??? איפה הוא כשרוצים ש"נחזיר" שטחים מהארץ שלנו!! הארץ שהוא ציווה עלינו לשמור עליה ולהיות בה?!? איפה הוא היה בשואה?? איפה כל הניסים שקרו ביציאת מצריים??ככה בשואה 6 מיליון יהודים מתו ואין עזרה שהיא נגד חוקי הטבע כמו רוב הסיפורים בתנך!! לא קם איזה מישהו כמו שימשון הגיבור ומוטט את כל המחנאות בשואה!! הנצרות והאיסלם נראים לי ממש לא הגיוניים וגם ביהדות יש דברים שלא ממש נראים לי!! אז אין דת שאני בטוחה בה ב100 אחוז אבל אני גם חושבת שאין מצב שהכל חוקי הטבע!! וגם המון אמרו לי שכל הדבר הגדול הזה של אמונה זה דבר שהמוח האנושי לא כל כך מבין. אבל אני לא יכולה פשוט לחיות ולחיות עם איסורים וחובות שאני לא יודעת ולא יכולה לדעת ולהבין למה אני עושה את כל הדברים הלא תמיד קלים האלה! ואם פתאום אני אגלה שאני מתפללת לעצמי ולא באמת מישהו שומע אותי??שאין באמת הקב"ה? לפני שנה אמרתי להורים שלי שכשאני גדולה אני לא מתכוונת להיות דתיה כשאני לא מבינה במי אני מאמינה ואני עושה את כל החובות האלה רק בגלל שנולדתי לכזאת מציאות!! עד שראיתי באיזה דף בפייסבוק על המון סיפורים מזעזעים על רצח בגלל ריב טיפשי או הטרדות סתם בלי סיבה!! רוב המקרים קורים בבתי ספר ומקומות של חילונים. אז. הדת כן שומרת ומגינה ובסופו של דבר כל האיסורי צניעות ורצח שלפעמים באים בצורה שלפעמים מעצבנת!!( שאני לא יכולה לקנות כל חצאית שאני רואה או שאי אפשר לרקוד ולשיר ליד בנים.) האיסורים האלה באמת מגנים עליי ובאים לטובתי. אז. אני אשמור על הדת שלי כי אני מבינה שזה מה ששומר? בלי להאמין שהקב"ה כתב את זה?? אלא סתם איזה בן אדם חכם שידע איך להגן על הדורות הבאים?? איך יהיו לי הוכחות שהקב"ה הוא אל האמת?? ב מראש! אלמונית
תשובה: לפני שאענה אני רוצה לומר שהשאלות ששאלת הן שאלות חשובות, מהותיות, קריטיות. כדי להבין כמה מהתשובות שאומר כאן אני רוצה להתחיל בפסוק של ישעיהו הנביא "כי לא מחשבותיי מחשבותיכם ולא דרכיכם דרכיי." אנחנו בני האדם מבקשים להבין את הקב"ה במוח שלנו, הבעיה המרכזית היא שהקב"ה לא חושב כמו שאנחנו חושבים, הקב"ה לא עובד כמו שאנחנו בני האדם עובדים. הקב"ה הוא מעבר לכל מחשבה שאנחנו יכולים לתפוס, החכמה שבה שהוא מנהל את העולם היא מעל לכל תבונה שאנחנו יכולים להגיע אליה אי פעם. זה ההבדל הבסיסי, אנחנו בני אדם, חומר, והוא הכל, מלא כל הארץ כבודו. זה לא קל לקבל את זה, במיוחד לא בדור שבו התרבות מדברת על כך שהכל הוא שלך, הכל הוא אתה, אתה מרכז החיים בעולם הזה, אבל האמת היא שצריך לעצור ולהבין שלא הכל בידים שלנו. נתחיל מהתחלה, סיפרת את הסיפור של המדרש איך אברהם אבינו הכיר את הקב"ה, אבל לפני כן, אני רוצה להתייחס לכך שהקב"ה בחר באברהם אבינו, זו היתה בחירה שהקב"ה בחר ללא סיבה כביכול "מוצדקת", כך לפחות לפי פשט הכתובים בתורה, המהר"ל מפראג מסביר את זה שנבין שהבחירה באברהם לא היתה כי הוא עשה מעשים טובים, או שהוא היה צדיק כמו חנוך או נח, אלא אברהם אבינו נבחר כי הקב"ה החליט שדרכו תתגלה האומה הישראלית ודרכה הוא יתגלה בעולם. ואכן את האמונה שלנו אנחנו לא מבססים על התגלות של הקב"ה לאדם אחד, אלא לעם, ההבדל מאוד פשוט, נבואה ליחיד זה משהו שניתן לשלול, נבואה לרבים זה משהו שאי אפשר לשלול. בצורה הפשוטה ביותר. איפה הקב"ה היה בשואה? זו שאלה נוקבת, כואבת, נוראית, כנ"ל לגבי הפיגועים, אלה שאלות קשות מאוד, ואין לי תשובה, הבעיה שלי היא נקודת המוצא, נקודת המוצא שאם קורה דבר רע בעולם אז הקב"ה לא נמצא שם, וזו טעות, הקב"ה נמצא בכל מקום, גם כשהוא בוחר לעשות משהו רע, הוא עדיין שם. אסור לנו להכנע לפשטנות ולומר שהוא לא נמצא אז רע. ובכל זאת הקב"ה היה שם, כל רגע ורגע, האם לא היה כואב לו ברציחת ילדי ישראל, גדולי עולם, וכל מי שנרצח שם? בוודאי שזה נורא! אבל במשך החיים תגלי שיש שאלות שהן מהותיות כל כך, קשות כל כך, שהן נשארות בגדר שאלות, הן מהדהדות בתוך הלב, והאדם מבקש את התשובה דרך חייו שלו, התשובה ניתנת על ידי מה שתבחרי לעשות בחיים שלך, אם תחליטי לעשות אותם משמעותיים למען אותם אלה שנרצחו. לגבי האיסורים שקשים עלייך, בוודאי שלא קל ללכת בצניעות, ובאמת הדברים שנאמרו נכונים, מצד שני אני מציע לך להעמיק בכל מצווה שקשה לך איתה, יש הרבה מאוד ספרים שמסבירים את מהותה של כל מצווה, תנסי ללמוד ולראות מה העומק של כל מצווה ותגלי עולם מופלא של הנהגה של האדם אל הגילוי של מה שיש בתוכו. כי בסוף עיקר החיים הם כדי שנגלה את הנשמה הטהורה שיש בתוכנו החוצה. אני מקווה שזה עזר ואשמח להמשיך לעזור במייל שלי elchananshmuel gmail.com ברכה ושמחה! אלחנן.